Մարկ Սկիններ Ուոթսոն

Մարկ Սկիններ Ուոթսոն (, ), The Baltimore Sun-ի թերթի ռազմական թղթակից։ Երկրորդ համաշխարհային պատերազմի ժամանակ իր ռեպորտաժների, այդ թվում՝ Փարիզի ազատագրման լուսաբանման համար Ուոթսոնն ստացել է Պուլիցերյան մրցանակ՝ հեռագրական ռեպորտաժի (միջազգային) համար 1945 թվականին։

Կենսագրություն 
Մարկ Ուոթսոնը ծնվել է 1887 թվականին Պլասբերգում։ 1908 թվականին ավարտել է Յունիոն քոլեջը՝ ստանալով արվեստի բակալավրի աստիճան։ Հետո նա մեկ տարի աշխատել է որպես քաղաքային թերթի թղթակից և շուտով աշխատանքի է անցել Chicago Tribune-ի արտագնա թղթակից։ 1913 թվականին լրագրողը տեղափոխվել է Կալիֆոռնիա՝ ստանձնելով San Diego Exponent գովազդի բաժնի ղեկավարի պաշտոնը։ Բայց երկու տարի անց վերադարձել է իր նախկին պաշտոնին Chicago Tribune-ում, որտեղից հեռացել է 1917 թվականին՝ միանալով Իլինոյսի ազգային գվարդիային որպես հրետանու մայոր։ Ռազմական գործողությունների ավարտից հետո նրան ուղարկել են աշխատելու Փարիզի «Աստղեր և զոլեր» ռազմական թերթում որպես պատասխանատու աշխատակից, որտեղ, նախքան ԱՄՆ վերադառնալը և 1920 թվականին Baltimore Sun-ի հետ պայմանագիր կնքելը, հասցրել է աշխատել կանանց ամսագրում։ Բալթիմորում Ուոթսոնը յոթ տարի աշխատել է որպես գլխավոր խմբագրի օգնական, այնուհետև ստացել է կիրակնօրյա խմբագրի պաշտոն։ 1941 թվականին թողել է իր պաշտոնը՝ սկսելով աշխատել որպես ռազմական թղթակից։ Այդ պաշտոնում նա լուսաբանել է Երկրորդ աշխարհամարտի ընթացքում Կենտրոնական Եվրոպայի ռազմական թատերաբեմում տեղի ունեցող գործողությունները, մասնավորապես աշխատելով որպես բանավոր խոսքի թարգմանիչ ամերիկյան 4-րդ դիվիզիայի առաջատար սյունակում, մտել ազատագրված Փարիզ։ Ֆրանսիայից, Իտալիայից, ինչպես նաև Վաշինգտոնից և Լոնդոնից իր ռեպորտաժների համար 1945 թվականին ստացել է Պուլիտցերյան մրցանակ հեռագրական ռեպորտաժների (միջազգային) համար։

Հետպատերազմյան տարիներին Ուոթսոնը շարունակել է իր թղթակցի կարիերան՝ լուսաբանելով իրադարձությունները Թուրքիայում, Կորեայում, Չինաստանում, Պանամայում։ 1963 թվականին Լինդոն Ջոնսոնը լրագրողին պարգևատրել է Ազատության նախագահական մեդալով՝ անվանելով նրան «բոլոր խմբագիրների խմբագիր»։ Մեկ տարի անց լրագրողի վաստակը գնահատել է Միացյալ Նահանգների ռազմաօդային ուժերի ասոցիացիան՝ նրան շնորհելով կազմակերպության սահմանած Արվեստի և գրականության մրցանակ։ Բացի այդ, Յունիոն քոլեջն իր շրջանավարտին երկու անգամ շնորհել է պատվավոր դոկտորի կոչում։ Լինելով ռազմական վերլուծաբան՝ Ուոթսոնը շարունակել է հոդվածներ գրել Baltimore Sun-ի համար՝ լինելով պատասխանատու Պենտագոնի մամուլի գրասենյակի հետ համար՝ մինչ 1966 թվականը, երբ մահացել է 78 տարեկան հասակում։

Հիմնական աշխատանքներ 
1916 թվականին՝ Chicago Tribune-ում աշխատելու ընթացքում Մարկ Ուոթսոնը հարցազրույց է վերցրել մեքսիկացի քաղաքական գործիչ Վենուստիանո Կառանսայից։ Բայց նրա ամենանշանակալից աշխատանքները վերաբերում են պատերազմական և հետպատերազմյան ժամանակաշրջաններին։ Բացի ազատագրված Փարիզից ուղարկած հեռագրերից՝ նա լուսաբանել է Արևելյան Բեռլինի բնակիչներին մարդասիրական օդային օգնության ծրագիրը, ԱՄՆ միջուկային փորձարկումները, բալիստիկ հրթիռի ստեղծումը, Կորեայի և Վիետնամի պատերազմները։

Ծանոթագրություններ

Գրականություն 

 
 
 
 
 

Լրագրողներ այբբենական կարգով
Ամերիկացի լրագրողներ
Պուլիտցերյան մրցանակակիրներ